PIIBEL ARMSAKS
Sari "Piibel armsaks" on kestnud kaks aastat.
Nüüd oleme alustanud viimase tootmisperioodiga.
Selle sarja eesmärgiks on olnud see, et Piibel saaks igale vaatajale
kõige armsamaks raamatuks.
Ma ei tea, kuidas mul see on õnnestunud,
kuid mulle enesele on Piibel küll armas raamat.
Järele jäänud osades me küsime seda:
kas Piibel on sulle armas la vastuolulistes teemades?
Ajal, mil räägitakse sellistest teemadest,
millest üldsus on teisel arusaamisel.
Täna alustame naise kohast peres ja koguduses.
Kas Piibel on sulle autoriteediks ka naise koha suhtes?
Teemast rääkides tuleb kindlasti meil alustada loomisest.
Olen juba Aadamast rääkinud, aga täna vaatan seda Eeva vaatenurgast.
Inimese loomine on Piiblis räägitud kaks korda.
Nii esimeses kui teises peatükis. Minu arvates on see armuline,
et Jumal kirjeldab esmalt mehe ja naise loomise üheskoos
ja ütleb, et nüüd on inimene loodud.
Kuulake seda: "Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks."
Selliselt kirjeldatakse inimese loomist esimesel korral.
See tähendab, et kuna Jumalas on kolm isikut, siis oli vaja
kahesuguseid inimesi Jumala isikute vahelise armastuse kirjeldamiseks.
Selleks oli vaja meest ja naist.
Üks mees poleks olnud Jumala pilt.
Jumal oleks nagu tahtnud alustada seda lugu nii, et mitte keegi
mitte kunagi ei alandaks naist väitega, et ta on II klassi inimene.
Sealsamas esimeses peatükis annab Jumal mehele ja naisele
kaks ühist tööd.
1Ms 1:28 "Olge viljakad ja teid saagu palju"
- Selleks läheb vaja nii meest kui naist -
"täitke maa ja alistage see enestele; ja valitsege kalade üle meres,
lindude üle taeva all ja kõigi loomade üle, kes maa peal liiguvad!"
See on kultuurikäsk. Maad tuleb harida ja hoida.
Selle alla kuulub ka kultuuri harrastamine: teadused ja kunstid.
Mõlemad anti nii mehele kui ka naisele.
Seejärel tuleb teine lugu, kus kirjeldatakse mehe ja naise loomise
lugu eraldi. Seal öeldakse, et mees oli üksildane.
Paradiisis, mis oli täiuslik koht, oli üks mitte hea asi ja selleks
oli asjaolu, et mees oli üksildane.
Jumal andis talle esmalt tööd: mees andis nime kõikidele loomadele
ehk alustas teadusliku klassifikatsiooniga.
Mehel oli väga hea suhe Jumalaga, aga siiski oli ta üksildane.
See tõendab, et naine on ennekõike mehele vajalik kaaslane.
Piibel: "Ja Issand Jumal ütles: "Inimesel ei ole hea üksi olla;
ma tahan teha temale abi, kes tema kohane on."
Me kõik mäletame, kuidas toimus naise loomine.
Mees pandi magama ja Jumal moodustas tema küljeluust naise.
See on tähtis, et naine loodi mehe küljeluust.
Paulus selgitab seda nii, et "mees ei ole ju naisest, vaid naine mehest,
ega ole ka mees loodud naise pärast, vaid naine mehe pärast."
Üks kirikuisa on öelnud, et kui Jumal oleks tahtnud teha naisest
mehe pealiku, siis oleks naine loodud mehe pealuust.
Kui oleks tahetud teha orja, siis jalaluust.
Aga kuna Jumal tahtis anda mehele sobiva abilise ja kaaslase,
siis võttis ta mehe küljeluu, mis on lähedal südamele.
Sellest vormiti naine.
Need sõnad, mis on öeldud Piiblis: "abiline, kes tema kohane oleks"-
seal kasutatakse sõna "vastaskülg" või teine pool.
Mõistame, kui hästi see sobib mehe ja naise suhtesse - nii füüsilisse
kui psüühilisse.
Sõna "abiline" on heebrea k "ezer" ja seda sõna kasutatakse tihti
Jumalapoolse abi kohta. "Siiani on Issand meid aidanud!".
Naise abi mehele on sama tähtis!
Mees ei leia oma ülesannet isana ega kultuurikäsu täitjana,
kui tal pole naist kõrval.
Aga Jumal pani mehe ja naise vahele teatava korra - nn peastruktuuri.
See juhtus sel viisil, et mees sai naisele nime anda.
Ta andis naisele nime "ishah", mis tähendab "mehest võetud"
ja hiljem nime Eeva. Paulus selgitab seda nii:
"mees on naise pea, ja Jumal on Kristuse pea."
Samamoodi nagu on Kolmainsuses pea-suhe: üks on teise pea,
nii on see mehe ja naise suhtes.
See ei tähenda seda, et üks on väärtuslikum kui teine,
vaid see on korra - vastutuse küsimus.
Siis juhtus katastroof, nagu mäletame: naine sõi mao pettuse
tagajärjel keelatud vilja. Selles olukorras mees ei täitnud oma
kohust: tema oli pere preester. Seda teame sellest,
et Jumal oli öelnud vastavad sõnad enne naise loomist.
Mees rääkis sellest naisele, nagu seda teeb preester.
Tekstist näeme, et mees seisis naise kõrval, kui naine rääkis
maoga ja mehe süü on passiivsus.
Mees ei kandnud vastutust pere eest, ta ei kiskunud vilja naise
käest ega öelnud: "Siin peres kuulatakse Jumala Sõna".
Selle asemel võttis ta vilja naise käest ja sõi seda.
Siis ütleb Jumal: "Et sa kuulasid oma naise sõna".
Mehe patt oli see, et ta kuulas naise sõna rohkem kui Jumala Sõna.
Ja see puudutab kõiki teid, vaatajaid, kes te olete mehed.
Jumala kavatsus on see, et te armastate rohkem Piibli sõnu
kui naise sõnu. Ja kui need on teineteisega vastuolus,
siis tuleb valida Jumala Sõna.
Kui veel rääkida sellest korrast, et mees on naise pea, siis see
ei tähenda sellist juhtimist nagu on siin maailmas,
et mees lööb rusikaga lauale, öeldes: "Nii on!".
Jeesus kirjeldab head juhti: "kes iganes teie seas tahab saada
suureks, olgu teie teenija, ning kes iganes teie seas tahab olla
esimene, olgu kõigi sulane."
Selline on pea.
Siis tulevad patu tagajärjed. Jumal tuleb aeda.
Mees ja naine on põõsas peidus ja kardavad Jumalat.
Häbenevad ja süüdistavad teineteist.
Esialgne õnn on kadunud. See, et saad olla teise ees just sellisena,
nagu sa oled. Midagi ei pea varjama ega millegi pärast pole süüdistada.
Jumal ütleb nii mehele kui naisele patust tulenevad tagajärjed,
mille all oleme meie, nii mehed kui naised, kannatanud siiamaani.
Naisele ütleb Jumal patu tagajärjeks:
"Sa himustad küll oma meest, aga tema valitseb su üle."
See näitab, miks on nüüd naise suhe mehesse raske.
Ühelt poolt ei saa elada meheta, teiselt poolt ei taha mitte sugugi,
et mees valitseks.
Isegi kui mees püüab armastuses valitseda.
Teine tagajärg puudutab naise suhet lapsesse. Sinna tuleb valu ja vaev.
"Sa pead valuga lapsi ilmale tooma!" See valu jätkub naise südames
elu lõpuni. Lapse valud on ema valud.
On kurb, et mõned aastasajad mehed kasutasid valesti oma staatust
ning alandasid naist, justkui oleks Piiblis alistamise põhimõte.
Nüüd on naised asjad keeranud teisipidi: alandavad mehi.
Igal pool peab olema naiste vaatenurk.
Nüüdisaegne naine ei taha olla mehele allaheitlik.
Vaadakem ümberringi: kus on õnnelikud kodud?
Kus on need paarisuhted, kus asjad on hästi?
Kindlasti on need sellised suhted,
kus mees saab olla pere pea, kus naine austab teda ja
mees armastab naist nii nagu Kristus juhendab armastama.
Piiblis öeldakse: "otsekui Kristus on armastanud kogudust".
Õnneks pattulangemise lugu ei lõpe sellega.
Selles on olemas Jumala vastus ja abi nii mehele kui ka naisele.
Jumala sõnades maole on tõotus, et naise seeme purustab mao pea.
See sai tõeks Jeesuses. Jeesus sündis naise seemnest
neitsist sündimise kaudu.
Viimane asi, mida Aadam tegi paradiisis, oli see,
et ta andis naisele uue nime: Eeva - "kõige elava ema".
Usun, et see juhtus seepärast, et iga kord, kui Aadam ütles "Eeva"-
kasvõi kohvi keetes - siis ta meenutas selle sõnaga,
et siin on see naine, naissoo esindaja, kellest sünnib Päästja
ja et seda naist tuleb kohelda emana ja Jumala sünnitaja emana.
Järgmisel korral jätkame teemaga, kuidas Jeesus kohtles naisi
ja milliseid ülesandeid andis Jeesus naistele.
Lisainfo: www.ilosanomapiiri.fi
Tõlge: Merle Sibola